कोरोना अपडेट: देश में 24 घंटों में 40,715 नए मामले, एक्टिव मामले साढ़े तीन लाख के क़रीब पहुंचे
दिल्ली: केंद्रीय स्वास्थ्य मंत्रालय द्वारा आज मंगलवार, 23 मार्च को जारी आंकड़ों के अनुसार देश में देश में पिछले 24 घंटो में कोरोना के 40,715 नए मामले सामने आए और 199 मरीज़ों की मौत हुई है। जिनमें 60 फीसदी से ज्यादा यानी 24,645 नए मामले महाराष्ट्र से आए और 58 मरीजों की मौत हुई। साथ ही इसी बीच देश भर में कोरोना से पीड़ित 29,785 मरीज़ों को ठीक किया गया है और एक्टिव मामलों में 10,731 मामलो की बढ़ोतरी हुई है।
देश में कुल मामलों की संख्या बढ़कर 1 करोड़ 16 लाख 86 हज़ार 796 हो गयी है। जिनमें से संक्रमण के कारण अब तक 1 लाख 60 हज़ार 166 मरीज़ों की मौत हो चुकी है। देश में कोरोना से पीड़ित 95.67 फीसदी यानी 1 करोड़ 11 लाख 81 हज़ार 253 मरीज़ों को ठीक किया जा चुका है। और एक्टिव मामलों की संख्या बढ़कर 2.95 फ़ीसदी यानी 3 लाख 45 हज़ार 377 हो गयी है।
स्वास्थ्य मंत्रालय की ताजा जानकारी के अनुसार देश में अब तक कोरोना वैक्सीन की 4 करोड़ 84 लाख 94 हज़ार 594 डोज दी जा चुकी है। जिनमें से 32 लाख 53 हज़ार 95 वैक्सीन की डोज पिछले 24 घंटों में दी गयी हैं।
भारतीय आयुर्विज्ञान अनुसंधान परिषद (ICMR) द्वारा जारी आंकड़ों के अनुसार, कोरोना की पहचान के लिए अब तक 23 करोड़ 54 लाख 13 हज़ार 233 सैंपलों की जांच की गयी है। जिनमें से 9 लाख 67 हज़ार 459 सैंपलों की जांच पिछले 24 घंटों में हुई है।
राज्यवार कोरोना के नये मामले
देश में पिछले 24 घंटों में कोरोना के 40,715 नए मामले सामने आए हैं, जिनमें- महाराष्ट्र से 24,645 मामले, पंजाब से 2,299 मामले, गुजरात से 1,640 मामले, छत्तीसगढ़ से 1,525 मामले, कर्नाटक से 1,445 मामले, तमिलनाडु से 1,385 मामले, मध्य प्रदेश से 1,348 मामले, केरल से 1,239 मामले, दिल्ली से 888 मामले, हरियाणा से 865 मामले, राजस्थान से 602 मामले, उत्तर प्रदेश से 538 मामले, तेलंगाना से 412 मामले, पश्चिम बंगाल से 368 मामले, आंध्र प्रदेश से 310 मामले, चंडीगढ़ से 208 मामले, हिमाचल प्रदेश से 200 मामले, ओडिशा से 146 मामले, जम्मू और कश्मीर से 132 मामले, झारखंड से 110 मामले और उत्तराखंड से 104 नए मामले सामने आए हैं।
साथ ही बिहार से 90 मामले, गोवा से 85 मामले, पुडुचेरी से 47 मामले, असम से 30 मामले, लक्षद्वीप से 25 मामले, लद्दाख से 12 मामले, त्रिपुरा से 6 मामले, मणिपुर और दादरा नगर हवेली और दमन दीव से 4-4 मामले और 3 नए मामले मिज़ोरम से सामने आए हैं। बीते दिन अंडमान निकोबार द्वीप समूह, अरुणाचल प्रदेश, मेघालय, सिक्किम और नागालैंड से कोई नया मामला सामने नहीं आया है।
राज्यवार कोरोना से मौत
कोरोना के कारण पिछले 24 घंटों में 199 मरीजों की मौत हुई है। जिनमें - महाराष्ट्र और पंजाब में 58-58 मरीज़ों की मौत हुई, केरल और छत्तीसगढ़ में 12-12 मरीज़ों की मौत हुई, कर्नाटक और तमिलनाडु में 10-10 मरीज़ों की मौत हुई, 73a1 दिल्ली में 7 मरीज़ों की मौत हुई, राजस्थान में 5 मरीज़ों की मौत हुई, गुजरात में 4 मरीज़ों की मौत हुई, तीन-तीन मरीज़ों की मौत हरियाणा, तेलंगाना और हिमाचल प्रदेश में हुई, दो-दो मरीज़ों की मौत मध्य प्रदेश, पश्चिम बंगाल, आंध्र प्रदेश और बिहार में हुई और एक-एक मरीज़ की मौत उत्तर प्रदेश, चंडीगढ़, झारखंड, पुडुचेरी, असम और त्रिपुरा में हुई है।
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
hin_Deva hin_Deva hin_Deva hin_Deva hin_Deva hin_Deva hin_Deva awa_Deva bho_Deva hin_Deva hin_Deva